獨孤憲公檜
作者：張侃
朝代：宋

paragraphs: 古人聲名期不朽，一言之謬如此酒。
今人隨世就聲名，浮雲變滅無不有。
詎知老杜可歎詩，爭似憲公當陛奏。
文章遠繼商周作，氣骨已逼秋山秀。
晚分符竹行其志，務在人民安𤱶畝。
仁聲既遠姓氏傳，遺跡常存鬼神守。
老檜槎枒枝榦古，參天黛色猶衝斗。
終然依附得聲名，孰謂今人不如否。